b'\n_START_ARTICLE_\nIgnacij Gruntar\n_START_SECTION_\n\xc5\xbdivljenje\n_START_PARAGRAPH_\nIgnacij Gruntar se je rodil Ignaciju, posestniku in trgovcu. Gimnazijo je obiskoval v Gorici (1858-66), na Dunaju pa je \xc5\xa1tudiral pravo (1870-73). Med letoma 1874 in 1875 je deloval kot notarski kandidat v Gorici in Tolminu, nato pa postal samostojen notar v rojstnem Kobaridu, kjer je dosegel ustanovitev okrajnega sodi\xc5\xa1\xc4\x8da. V naslednjih letih se je ve\xc4\x8dkrat preselil, nato pa se je leta 1914 ustalil v Ljubljani.\n_START_SECTION_\nMecenstvo Simona Gregor\xc4\x8di\xc4\x8da\n_START_PARAGRAPH_\nIgnacij Gruntar je s Simonom Gregor\xc4\x8di\xc4\x8dem leta 1871 ustanovil kobari\xc5\xa1ko \xc4\x8ditalnico in pesniku finan\xc4\x8dno pomagal vse \xc5\xbeivljenje. Prav Gruntar je leta 1882 zalo\xc5\xbeil in prodajal prvi zvezek Poezij, leta 1907 pa je financiral Gregor\xc4\x8di\xc4\x8dev \xc5\xbeivljenjepis Antona Burgarja. Gruntar je Gregor\xc4\x8di\xc4\x8da tudi prepri\xc4\x8dal, da je izdal drugi zvezek Poezij, za katerega mu je posredoval posojilo in na\xc5\xa1el zalo\xc5\xbenika. Dolgoletno prijateljstvo med Gregor\xc4\x8di\xc4\x8dem in Gruntarjem je lepo vidno v pesmi Slovo in naro\xc4\x8dilo.\n_START_SECTION_\nDrugi dose\xc5\xbeki\n_START_PARAGRAPH_\nLeta 1876 je pripomogel k ustanovitvi dru\xc5\xa1tva Sloga v Kobaridu, potem, ko so razpustili dru\xc5\xa1tvi "So\xc4\x8da" in "Gorica". V Kobaridu je pomagal ustanoviti tudi prvo javno ljudsko knji\xc5\xbenico, s katero naj bi prekosil celo Ljubljano, ki tak\xc5\xa1ne knji\xc5\xbenice takrat \xc5\xa1e ni imela._NEWLINE_Poleg Gregor\xc4\x8di\xc4\x8da je Ignacij Gruntar podpiral tudi skladatelja Josipa Kocijan\xc4\x8di\xc4\x8da, ki mu je pomagal zalo\xc5\xbeiti \xc4\x8cute v napevih (1881), posve\xc4\x8dene prav Gruntarju.'